मार्च तिमाही के लिए बैंक का प्रावधान बढ़कर 3.13 अरब रुपये हो गया जो दिसंबर तिमाही में 2.26 अरब रुपये और एक साल पहले की समान तिमाही में 2.99 अरब रुपये रहा था। इसी प्रकार समेकित पूंजी पर्याप्तता अनुपात मार्च तिमाही के दौरान बढ़कर 18.82 फीसदी हो गया जो एक साल पहले की समान अवधि में 16.77 फीसदी रहा था। बैंक की शुद्ध ब्याज आय 17 फीसदी बढ़कर 33.89 अरब रुपये हो गई। जबकि शुद्ध ब्याज मार्जिन इस दौरान 4.3 फीसदी रहा जो पिछली तिमाही के मुकाबले 10 आधार अंक अधिक लेकिन पिछले साल की समान तिमाही के मुकाबले 30 आधार अंक कम है। बैंक ने उदय कोटक को एमडी एवं सीईओ पद पर नियुक्त करने की घोषणा की है।